तेहरान : बीबीसी की फारसी सेवा के लिए गोपनीय तरीके से काम कर रहे कई स्थानीय लोगों को ईरान में गिरफ्तार कर लिया गया है। यह जानकारी समाचार एजेंसी मेहर ने जारी की है। एक सूत्र के अनुसार,ऐसे कई लोगों को सुरक्षा बलों ने गिरफ्तार कर लिया है, जिन्हें बीबीसी के लिए ईरान में खबरें और सूचनाएं जुटाने के लिए कहा गया था। सूत्र ने कहा है कि गिरफ्तार लोगों को बीबीसी से बड़ी मात्रा में धनराशि प्राप्त हुई थी। हालांकि गिरफ्तार लोगों की सही संख्या के बारे में जानकारी नहीं मिल पाई है।